Nanumanga

Nanumanga – koralinė sala Ramiajame vandenyne, Tuvalu salyno šiaurės vakaruose. Užima 3 km² plotą. Sala išsidriekusi iš šiaurės į pietus, ovališka, apsupta rifo. Centre yra nedidelė Vaiatoa lagūna, nesusisiekianti su vandenynu. Aplink lagūną plyti mangrovės. 2022 m. Nanumangoje gyveno 391 žmogus. Jie susitelkę dviejuose kaimuose – Tongoje ir Tokelau (abu salos vakaruose). Veikia ligoninė, bažnyčia, paštas. 1824 m. salą pasiekė prancūzų laivas, vadovaujamas Louis Isidor Duprerrey. 1880 m. Nanumangoje dirbo australų rašytojas George Lewis Becke. 1986 m. archeologai saloje rado Nanumangos urvus su kelių tūkstančių metų žmonių kultūros pėdsakais. Šaltiniai Nuorodos Nanumangos žemėlapis Archyvuota kopija 2015-03-12 iš Wayback Machine projekto.